Aalborg Stiftstidende, 1844-01-20
Aalborg, den 20de Januar. Om Færgevæsenet (Sluttet fra Nr. 9). Vi have i to foregaaende Artikler i denne Tidende omtalt Færgevæsenets forsømte Tilstand i Jylland og specielt henvendt Opmærksomheden paa det vigtige Færgested imellem Aalborg og Nørresundby, Hovedbeltstedet imellem Vendsyssel og Fastlandet, og maae vi bede vore Læsere undskylde, at nogle Dages Bortreise har nødt os til at opsætte Slutningen af den afhandlede Gjenstand, Naar vi i det Foregaaende have fremstillet hvad der vist allerede længe er blevet følt og erkjendt i Publicum, at Færgevæsenet hertillands, og navnlig i Jylland, staaer langt tilbage for hvad Tiden heraf bør kræve og for hvad der i andre Retninger saa fortjenstlig er virket til Communicationens Fremme, saa staaer endnu tilbage at vise, paa hvad Maade det paaankede Savn letteligen kan blive erstattet og at det Offentlige har Midlerne ihænde til med Lethed og uden Opoffrelse at gjennemføre hvad der i den Henseende navnlig her ved Aalborg saa stærkt udfordres. Det Middel, som nemlig her skal afhjælpe Savnet af en bedre Forbindelse imellem begge Fjordbredder, er simpelthen Damp, og naar der sees hen til den overordentlig store Freqvents, der finder Sted paa denne Færgestation og som vitterligt er i bestandig Tiltagende, er det isandhed at undre over, at en Dampsærge ikke for mange Tider siden er sat igang imellem Aalborg og Nørresundby. Man har nægtet private Entrepreneurer Rettighed til en saadan tilbudt Entreprise, og dette er vel ogsaa forsaavidt i sin Orden, efterdi Færge lauget er eneberettiget til denne Fart og altsaa kan fordre Overholdelse af sine lovlige Rettigheder. Men ligesom disse Rettigheder ere præjudicerende for andre Personer, saaledes har Færgelauget ogsaa ved deres Erhvervelse paataget sig den Forpligtelse, til hver Tid at indrette Færgecommunicationen paa en Maade, som er det Offentlige tjenlig og saaledes som af den Administration hvorunder det sorterer, maatte blive det paalagt. Den offentlige Communication er imidlertid nuomstunder ikke længere tjent med snævre Skumpekaage og møisommeligt fremskridende Transportfartøier, der, naar Blæsten kruser Søen noget alvorligt, altid have Besvær at døie for de naae deres Bestemmelser. En Dampfærge er her et absolut nødvendigt Reqvisit naar Communicationen skal være i velordnet Stand. J Udlandet befares Beltsteder af denne Beskaffenhed og Freqvents af mangfoldige Dampfærger og foreløbig een Dampsærges Anskaffelse kan her derfor vistnok kun være et saare beskedent Ønske. En saadan Dampfærge bør enten bestaae i et meget stort Transportfartøi, med Op- og Nedkjørsel ved begge Ender og med behørig indre Jnddeeling og Afsondring til Passagerer, Gods, Kreaturer og til Damp apparatet, eller ogsaa i Anskaffelsen af 2 saaledes indrettede mindre Færger med Dampbaaden som særskilt Locomotinder kjædedes foran den ene Færge og førte denne over til modsatte Bredde medens den anden ladede og lossede, og saa fremdeles. Da Dampen dog skal holdes vedlige, vilde det være hensigtsmæssigst at Færgeindretningen saaledes hver 5 a 10 Minuter dampede fra den ene Bredde til den anden og at den, som Freqventsen nu er, ved denne Fart allerede vilde have rigelig Beskjæftigelse og naturligviis faae meer end det Dobbelte at bestille, er aabenbart for Enhver, som kjender Localiteten og Beskaffenheden og Omfanget af det betydelige Omland, der her blot længes efter et passende Middel til idelig at rykke hinanden nærmere. Skulde man, eller den Administration, som er fjernet fra Stedet, tvivle og Betydningen af den Fart, vi her beskrive, da vil en tilfredsstillende Erfaring let kunne indhentes, naar man i Løbet af et Par Uger lader optage Tælling over Passagen paa begge Sider, ved dertil særegent hensatte Personer.